แฟชั่นหลุดกรอบของเมแกน มาร์เคิล เมื่อไหร่ที่แม่พลาด คนทั้งโลกก็พร้อมจะซูม

ถ้าพูดถึงแฟชั่นไอคอนแห่งราชวงศ์อังกฤษ หลายคนคงนึกถึงเจ้าหญิงไดอาน่า หรือเคท มิดเดิลตัน แต่ก็ปฏิเสธไม่ได้ว่า เมแกน มาร์เคิล ภรรยาของเจ้าชายแฮร์รี ก็เป็นอีกหนึ่งคนที่สื่อให้ความสนใจไม่แพ้กัน ไม่ว่าจะไปออกงานที่ไหน หรือแม้กระทั่งเดินเล่นชิล ๆ เสื้อผ้าหน้าผมทุกชิ้นล้วนถูกซูม ถูกวิจารณ์ และถูกจับตามองแบบไม่มีที่สิ้นสุด

แต่แม้จะขึ้นชื่อว่าเป็นคนดัง มีสไตล์โก้หรูจนหลายคนเลียนแบบได้ไม่รู้จบ เมแกนเองก็มี “แฟชั่นเฟล” อยู่ไม่น้อยเหมือนกัน บางลุคที่ตั้งใจจะเท่ กลับกลายเป็นดูเชย บางชุดที่ตั้งใจจะเรียบหรู กลับโดนวิจารณ์ว่า “เรียบไปจนจืด” วันนี้เราจะพาไปส่อง 9 ลุคดังที่หลายสื่อบอกว่า “ไม่ปังเท่าที่คิด” ของเมแกน ตั้งแต่สมัยยังเป็นนักแสดงไปจนถึงวันที่กลายเป็นดัชเชสแห่งซัสเซกซ์

ชุดโคร่ง ๆ ที่งาน SXSW (2024)

เมแกนขึ้นเวทีพูดในงาน International Women’s Day โดยใส่เชิ้ตกับกระโปรงลายทางสีแชมเปญจาก Giuliva Heritage ที่ตั้งใจทำให้ดูเป็น business casual แต่กลับโดนวิจารณ์ว่าดูเทอะทะและไม่เข้ารูปจนดูจืดชืดไปหน่อย หลายคนบอกตรงกันว่า “เครื่องเพชรช่วยเซฟลุคไว้ได้บ้าง แต่เสื้อผ้าไม่รอดจริง ๆ”

ชุดแต่งงาน Givenchy (2018)

นี่อาจเป็นหนึ่งในชุดที่ถูกพูดถึงมากที่สุด เพราะเป็นชุดเจ้าสาวของเมแกนตอนเข้าพิธีเสกสมรสกับเจ้าชายแฮร์รี ชุดสีขาวเรียบ แขนสามส่วน จากแบรนด์ Givenchy ราคาเหยียบ 100,000 ดอลลาร์สหรัฐฯ แม้จะหรูหราตามสไตล์ราชวงศ์ แต่หลายคนมองว่ามัน “เรียบเกินไป” และที่สำคัญคือ “ฟิตติ้งไม่เป๊ะ” ถึงขั้นที่นักร้องดัง Katy Perry ยังออกปากว่า “ถ้าเป็นฉันคงลองฟิตติ้งอีกสักรอบ”

เดรสลายเหลืองที่ Charity Day (2013)

ก่อนเข้าราชวงศ์ เมแกนเคยไปงานการกุศลในนิวยอร์ก และเลือกใส่เดรสยาวลายเหลืองมันเงา ถึงแม้จะดูสุภาพ แต่สื่อแฟชั่นลงความเห็นว่า “มันเหมือนชุดพนักงานออฟฟิศมากกว่าเดรสออกงาน” ที่สำคัญปีนั้นเทรนด์มินิมอล ขาว-ดำ กำลังมาแรง ยิ่งทำให้ชุดนี้ดูไม่คูลเข้าไปอีก